
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση και συγκρότηση της Κεντρικής Γνωμοδοτικής Επιτροπής του άρ¬ 
θρου 8 του Ν. 1892/90 και καθορισμός της διαδικασίας λειτουργίας 

της .... 

Χρόνος έκδοσης αποδείξεων λιανικής πώλησης αγαθών και ειδικών στοι¬ 
χείων από κατηγορίες επιτηδεύματιών, που χρησιμοποιούν φ.τ.μ. ή 

Η/Τ... 

Εισιτήριες εξετάσεις για την εισαγωγή σπουδαστών στο Α' έτος των ανωτέ- 
ρων εκκλησιαστικών σχολών Θεσσαλονίκης και Βελάς Ιωαννίνων . . 

Συγκρότηση ειδικού πενταμελούς εκλεκτορικού σώματος . 

Απολυτήριες εξετάσεις μαθητών ιδιωτικών Λυκείων . 

Διορθώσεις σφαλμάτων 

Διορθώσεις σφαλμάτων στις Β3/1571/90, Β3/1872/90, Β3 /2527/ 

90, Β3 /1872/90, Β3 /882/90, Β3/2527/90 και Β3/6482/90 
αποφάσεις Υπουργού Εθν. Παιδείας και θρησκευμάτων. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 50485 (1) 

Σύσταση και συγκρότηση της Κεντρικής Γνωμοδοτικής Επιτροπής του άρθρου 

8 του Ν. 1892/90 και καθορισμός της διαδικασίας λειτουργίας της. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1892/90 «Για τον εκσυγχρονισμό και την ανάπτυξη 
και άλλες διατάξεις». 

2. Τις διατάξεις του Π.Δ. 545/88 «Περί Οργανισμού του Υπουργείου Εθνι¬ 
κής Οικονομίας». 

3. Τις διατάξεις του Ν. 1558/85 «Κυβέρνηση και Κυβερνητικά Όργανα». 

4. Τις Υπηρεσιακές ανάγκες. 

5. Τις προτάσεις των αρμόδιων φορέων, αποφασίζουμε: 

Άρθρο 1 

Συστήνεται στην Κεντρική Υπηρεσία του Υπουργείου Εθνικής Οικονομίας, 
Κεντρική Γνωμοδοτική Επιτροπή τα μέλη της οποίας αποτελούνται από προϊ¬ 
σταμένους ή και άλλους υπαλλήλους των αρμόδιων Υπηρεσιών του Υπουργείου 
Εθνικής Οικονομίας, εκπροσώπους των συναρμόδιων υπηρεσιών των Υπουρ¬ 
γείων Γεωργίας και Βιομηχανίας Ενέργειας και Τεχνολογίας, εκπρόσωπο του 
Υπουργείου Τουρισμού ή του ΕΟΤ, εκπροσώπους των Τραπεζών ΕΤΒΑ, Αγρο¬ 
τικής ΤΕ, Εθνικής Τ.Ε., Εμπορικής Τ.Ε. και Ιονικής Τ.Ε., έναν ειδικό εμπειρο¬ 
γνώμονα σε θέματα επενδύσεων, έναν εκπρόσωπο του Συνδέσμου Ελληνικών 
Βιομηχανιών κάι έναν εκπρόσωπο του Οικονομικού Επιμελητηρίου Ελλάδας ει¬ 
δικούς σε θέματα επενδύσεων. 

Της Επιτροπής προεδρεύει ο Γενικός Γραμματέας του Υπουργείου Εθνικής 
Οικονομίας ή ο αναπληρωτής του που ορίζεται στο άρθρο 5 της παρούσας από¬ 
φασης. 

Άρθρο 2 

1. Έργο της· Κεντρικής Γνωμοδοτικής Επιτροπής είναι η γνωμοδότηση: 


α. Για την βιωσιμότητα των υποβαλλόμενων για υπαγωγή στις διατάξεις 
του νόμου 1892/90 παραγωγικών επενδύσεων ύψους άνω των 450.000.000 
δρχ. με βάση τα κριτήρια 1 έως και 3 της παραγράφου 2 του άρθρου 7 του ίδιου 
νόμου. 

β. Για την υπαγωγή ή μη στις διατάξεις του Ν. 1892/90 των επενδύσεων 

1 του προηγουμένου εδαφίου που κρίθηκαν βιώσιμες και μέχρι την κάλυψη των 
ποσών επιχορήγησης, της απόφασης της παραγράφου 8 του άρθρου 6 του ίδιου 
νόμου, με βάση τα κριτήρια 4 έως και 11 της παρ. 2 του άρθρου 7 του νόμου αυ¬ 
τού. 

γ. Για αιτήματα τροποποίησης όρων των εγκριτικών πράξεων επενδύσεων 
των αναπτυξιακών νόμων Ν.Δ. 1312/72, Ν. 289/76, Ν. 849/78, Ν. 

3 1116/81 και Ν. 1262/82 ή την ανάκλησή τους, εφόσον οι επενδύσεις αυτές 

4 εξετάζονται από την Κεντρική Υπηρεσία του Υπουργείου Εθνικής Οικονομίας. 

5 2. Προκειμένου η Γνωμοδοτική Επιτροπή να διατυπώσει τη γνώμη της στις 
περιπτώσεις α και β της προηγούμενης παραγράφου, εξετάζει τις υποβληθείσες 
για κάθε αξάμηνο αιτήσεις υπαγωγής επενδύσεων ομιαδοποιημένες στο σύνολό 
τους κατά τομέα δραστηριότητας ή και κλάδο, κατόπιν αιτιολογημένης εισήγη¬ 
σης της Υπηρεσίας. 

Η ομαδοποιημενη εξέταση κατά κλάδο γίνεται εφόσον για συγκεκριμένο 
κλάδο έχει καθορισθεί ποσό ενίσχυσης σύμφωνα με την απόφαση της παραγρά¬ 
φου 8 του άρθρου 6 του Ν. 1892/90. 

Άρθρο 3 

1. Μέλη (τακτικά και αναπληρωματικά) της Κεντρικής Γνωμοδοτικής Επι¬ 
τροπής που είναι σύμβουλοι ή συμμετέχουν στο εταιρικό ή μετοχικό κεφάλαιο ή 
στη διοίκηση επιχειρήσεων που έχουν υπαχθεί ή έχουν υποβάλλει αίτηση για να 
υπαχθούν στις διατάξεις του Ν. 1892/90, δεν μπορούν να μετέχουν σε συνε¬ 
δριάσεις της Κεντρικής Γνωμοδοτικής Επιτροπής κατά τις οποίες εξετάζονται 
θέματα των Επιχειρήσεων αυτών ή θέματα άλλων επιχειρήσεων ίδιου ή συνα¬ 
φούς αντικειμένου. 

2. Ο εκπρόσωπος του Υπουργείου Τουρισμού ή του ΕΟΤ συμμετέχει μόνο 
στις διαδικασίες γνωμοδότησης για τις τουριστικές επενδύσεις. 

3. Ο εκπρόσωπος του Υπουργείου Γεωργίας συμμετέχει μόνο στις διαδικα¬ 
σίες γνωμοδότησης για τις επενδύσεις του πρωτογενούς τομέα και τις επενδύ¬ 
σεις του μεταποιητικού τομέα που αφορούν σε μεταποίηση αγροτικών προϊό¬ 
ντων. 

4. Ο εκπρόσωπος του Υπουργείου Βιομηχανίας, Ενέργειας και Τεχνολογίας 
δεν συμμετέχει στις διαδικασίες γνωμοδότησης για τις τουριστικές επενδύσεις 
και τις αμιγείς επενδύσεις του πρωτογενή τομέα. 

5. Ο εκπρόσωπος του ΣΕΒ δεν συμιμετέχει στις διαδικασίες γνωμοδότησης 
για τις τουριστικές επενδύσεις και τις αμιγείς επενδύσεις του πρωτογενή τομέα. 

Άρθρο 4 

Οι συνεδριάσεις της Επιτροπή θα γίνονται στο Υπουργείο Εθνικής Οικονο¬ 
μίας, μετά από έγγραφη πρόσκληση των μελών της από τον Πρόεδρο, οποιαδή¬ 
ποτε εργάσιμη ημέρα και πέρα από το ωράριο των Δημοσίων Υπηρεσιών. 

Η Επιτροπή γνωμοδοτεί για αιτήσεις που παραπέμπονται από τις Υπηρεσίες 
των Ιδιωτικών Επενδύσεων του Υπουργείου Εθνικής Οικονομίας, οι οποίες συ¬ 
νοδεύονται από όλα τα σχετικά δικαιολογητικά τους και από πλήρη εισηγητικά 
σημειώματα. 

Από τα θέματα που είναι έτοιμυχ να εισαχθούν στην Επιτροπή για συζήτηση 
καταρτίζεται η Ημερήσια Διάταξη, η οποία κοινοποιείται στα μέλη μαζί μιε τα 
εισηγητικά σημειώματα των Υπηρεσιών, με μέριμνα του Γραμματέα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ο Γραμματέας της Επιτροπής θα τηρεί πρακτικά των συζητήσεων των θεμά¬ 
των κάθε συνεδρίασης. Τα πρακτικά υπογράφονται από τον Πρόεδρο και τον 
Γραμματέα της Επιτροπής. Ο Γραμματέας μεριμνά για την κοινοποίηση των 
πρακτικών στις Διευθύνσεις των Ιδιωτικών Επενδύσεων για τις περαιτέρω ενέρ¬ 
γειες και έκδοση των σχετικών αποφάσεων. 

Μια σειρά επικυρωμένων πρακτικών τηρείται στο αρχείο της Γραμματείας 
σαν βιβλίο πρακτικών. 

Η Γνωμοδοτική Επιτροπή βρίσκεται σε απαρτία όταν είναι παρόντες ο Πρόε¬ 
δρος ή (αναπληρωτής του και τα μισά τουλάχιστον από τα υπόλοιπα μέλη της 
Επιτροπής και αποφασίζει κατά πλειοψηφία. Σε περίπτωση, ισοψηφϊας υπερι¬ 
σχύει η ψήφος του Προέδρου. 


Άρθρο 5 


Ως μέλη της Κεντρικής Γνωμοδοτικής Επιτροπής του άρθρου 8 του Ν. 
1892/90 ορίζονται οι εξής: 


ΓΕΩΡΓΙΟΣ ΚΩΤΤΗΣ 


.ΣΠΥΡΙΔΩΝ ΦΛΟΥΔΑΣ 


ΕΜΜΑΝ. ΚΑΤΣΙΑΔΑΚΗΣ 


ΑΝΑΣΤΑΣΙΟΣ ΠΑΠΠΑΣ 


Γενικός Γραμματέας του Υπουρ¬ 
γείου Εθνικής Οικονομίας μέλος 
της Επιτροπής και Πρόεδρος αυ¬ 
τής, με αναπληρωτή τον ΓΕΩΡ¬ 
ΓΙΟ ΒΛΑΧΟ Γενικό Γραμματέα 
της Γεν. Γραμματείας ΔΟΧΟ του 
ίδιου Υπουργείου. 

Μόνιμος Υπάλληλος του 
ΥΠΕΘΟ με βαθμό Α' Προϊστά¬ 
μενος της Δ/νσης Πολιτικής Ιδι¬ 
ωτική Επενδύσεων, ως τακτικό 
μέλος. 

Μόνιμος , Υπάλληλος του 
ΥΠΕΘΟ με βαθμό Α' Προϊστά¬ 
μενος του Τμήματος Αξιολόγη¬ 
σης και Έγκρισης Επενδυτικών 
Σχεδίων της Δ/νσης Πολιτικής 
Ιδιωτικών Επενδύσεων, ως τα¬ 
κτικό μέλος. 

Μόνιμος Υπάλληλος του 
ΥΠΕΘΟ με βαθμό Α' Προϊστά¬ 
μενος του Τμήματος Παρακολού¬ 
θησης και Ελέγχου της Δ/νσης 
Ελέγχου και Εκταμιεύσεων, ως 
τακτικό μέλος, με (αναπληρωμα¬ 
τικό μέλος τον ΕΜΜΑΝΟΥΗΛ 
ΔΕΡΜΙΤΖΑΚΗ μόνιμο υπάλ¬ 
ληλο του ΥΠΕΘΟ με βαθμό Α' 
Προϊστάμενο του Τμήματος 
Εκταμιεύσεων της ιδίας Δ/ 


ΓΕΩΡΓΙΟΣ ΣΒΑΡΝΙΑΣ 

ΓΙΑΝΑΓ. ΤΣΟΛΟΠΟΥΛΟΣ 

ΜΙΧΑΗΛ ΝΙΚΟΛΑΡΑΚΟΣ 

ΒΑΣΙΛΕΙΟΣ ΠΑΤΣΟΥΡΑΤΗΣ 
ΪΓΓΑΓΓΕΛΟΣ ΤΣΑΜΤΣΑΚΗΣ 

ΓΕΩΡΓΙΟΣ ΜΕΛΑΣ 

ΧΡΗΣΤΟΣ ΑΝΑΣΤΑΣΙΑΔΗΣ 

ΚΩΝΣΤΑΝΤΙΝΟΣ ΔΕΔΟΥΣΗΣ 


νσης. 

Εκπρόσωπος του Υπουργείου Γε¬ 
ωργίας ως τακτικό μέλος, με 
αναπληρωματικό μέλος την 
ΧΡΥΣΟΥΛΑ ΠΕΝΤΑΡΗ, υπάλ¬ 
ληλο του ίδιου Υπουργείου. 
Εκπρόσωπος του ΥΒΕΤ ως τα¬ 
κτικό μέλος με (αναπληρωματικό 
μέλος τον ΔΗΜΗΤΡΙΟ ΠΑΙΤΑ 
εκπρόσωπο του ίδιου Υπουρ¬ 
γείου. 

Εκπρόσωπος του Υπουργείου 
Τουρισμού ως τακτικό μέλος, με 
αναπληρωματικό μέλος τον ΠΑ¬ 
ΝΑΓΙΩΤΗ ΜΠΑΡΜΠΑΛΙΑ του 
ΕΟΤ. 

Ειδικός Εμπειρογνώμονας 
Εκπρόσωπο της ΕΤΒΑ ως τα¬ 
κτικό μέλος, με αναπληρωματικό 
μέλος τον ΚΩΝΣΤΑΝΤΙΝΟ 
ΖΕΓΓΙΝΗ της ιδίας Τράπεζας. 
Εκπρόσωπος της ΑΤΕ ως τα¬ 
κτικό μέλος, με (αναπληρωματικό 
μέλος τον ΜΙΧΑΗΛ ΠΡΩΤΟ¬ 
ΝΟΤΑΡΙΟ της ιδίας Τράπεζας. 
Εκπρόσωπος της Εθνικής Τρά¬ 
πεζας της Ελλάδος ως τακτικό 
μέλος, με αναπληρωματικό μέ¬ 
λος τον ΔΗΜΗΤΡΙΟ ΔΗΜΟ- 
ΠΟΥΛΟ της ιδίας Τράπεζας. 
Εκπρόσωπος της Εμπορικής 
Τράπεζας ως τακτικό μέλος, με 
«αναπληρωματικό μέλος τον 
ΑΛΕΞΙΟ ΑΝΤΩΝΟΠΟΥΛΟ της 
ιδίας Τράπεζας. 


ΕΛΕΥΘΕΡΙΟΣ ΘΕΟΔΩΡΟΥ Εκπρόσωπος της Ισνικής Τράπε¬ 
ζας μ» αναπληρωματικό μέλος 
την ΜΑΡΙΑ ΜΗΤΡΟΠΟΥΛΟΥ 
της ιδίας Τράπεζας. 

ΝΙΚ. ΤΣΟΜΠΛΕΚΤΣΟΓΛΟΥ Εκπρόσωπος του ΣΕΒ ως τα¬ 
κτικό μέλος με αναπληρωματικό 
μέλος τον ΓΕΩΡΓΙΟ ΠΑΝΝΟ- 
ΠΟΥΛΟ του ίδιου Συνδέσμου. 

ΧΑΡΗΣ ΑΛΑΜΑΝΟΣ Εκπρόσωπος του Ο.Ε.Ε. ως τα¬ 

κτικό μέλος, με αναπληρωματικό 
μέλος τον ΓΡΗΓΟΡΙΟ ΣΚΑ- 
ΦΙΔΑ του ίδιου Επιμελητηρίου. 

Άρθρο 6 

Γραμματέας της Επιτροπής ορίζεται η ΕΛΕΝΗ ΠΑΠΑΝΙΚΟΛΑΟΥ υπάλ¬ 
ληλος του Υπουργείου Εθνικής Οικονομίας, με (αναπληρωτή βοηθό τον ΓΕΏΡ¬ 
ΓΙΟ ΣΟΥΦΛΑ υπάλληλο του ίδιου Υπουργείου, ο οποίος επικουρεί τον Γραμ- 
ματέα στις συνεδριάσεις. 

Άρθρο 7 

Εισηγητές της Επιτροπής ορίζονται οι εκάστοτε αξιολογητές ή χειριστές του 
εξεταζόμενου θέματος οι οποίοι μπορούν να (αναπληρώνονται από άλλους υπαλ¬ 
λήλους της ιδίας Υπηρεσίας. 

Άρθρο 8 

Η αποζημίωση του Προέδρου, των μελών, των εισηγητών, του Γραμματέα 
και του Αναπληρωτή Βοηθού Γραμιματέα, καθορίζεται με απόφαση του Υπουρ¬ 
γείου Εθνικής Οικονομίας, σύμφωνα με την παράγραφο 4 του άρθρου 8 του Ν. 
1892/90. 

Άρθρο 9 

1. Η απόφαση ΙΕ/5530/13.5.87 όπως τροποποιήθηκε μεταγενέστερα κα- 
ταργείται. 

2. Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσευθεί στην Εφημερίδα της Κυβερνήσεως. 

Αθήνα, 30 Αυγούστου 1990 
Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθ. 1060347/648/0015 (2) 

Χρόνος έκδοσης αποδείξεων λιανικής πώλησης αγαθών και ειδικών στοι¬ 
χείων από κατηγορίες επιτηδευματιών, που χρησιμοποιούν φ.τ.μ. ή Η/Υ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της περίπτωσης η’ του άρθρου 49 του Κ.Φ.Σ. (Π.Δ. 99/ 
1977 - ΦΕΚ Α' 34), όπως ισχύουν. 

2. Την ανάγκη περιστολής της φοροδιαφυγής και της διασφάλισης των συμ¬ 
φερόντων του Δημοσίου, αποφασίζουμε: 

Ορίζουμε όπως τα κέντρα διασκέδασης και τα καταστήματα γενικά, που δια¬ 
θέτουν στο κοινό οποιοδήποτε είδος τροφής ή ποτού για επιτόπια κατανάλωση 
(εστιατόρια, ψητοπωλεία, ταβέρνες, καφετέρες, πιτσαρίες κ.λπ.) και υποχρεού- 
νται να χρησιμοποιούν ή χρησιμοποιούν προαιρετικά φορολογική ταμειακή μη¬ 
χανή του Ν. 1809/1988 ή ηλεκτρονικό υπολογιστή για την έκδοση των φορο¬ 
λογικών στοιχείων λιανικής πώλησης, εκδίδουν και παραδίδουν τα φορολογικά 
στοιχεία αμέσως μετά την εκτέλεση (σερβίρισμα) κάθε μιας παραγγελίας, αρχι- 
κής ή συμπληρωμιατικής, στα οποία μεταξύ των άλλων αναγράφονται τα είδη, 
τουλάχιστον κατά γενικές κατηγορίες, η ποσότητα και η αξία. Τα στοιχεία 
αυτά, που είναι για τον πελάτη, πρέπει να βρίσκονται πάνω στο τραπέζι σε όλη 
τη διάρκεια παραμονής του πελάτη στο κατάστημα. 

Ειδικότερα, στην απόδειξη που εκδίδεται από εγκεκριμένη φορολογική τα¬ 
μειακή μηχανή αναγράφονται όλα τα στοιχεία που ορίζονται από τις τεχνικές 
προδιαγραφές, σύμφωνα με τις οποίες έχει κατασκευαστεί η μηχανή (απόφαση 
Σ. 1659/104/1988 - ΦΕΚ Β' 497), μεταξύ των οποίων και η ένδειξη «ΝΟ¬ 
ΜΙΜΗ ΑΠΟΔΕΙΞΗ», και ακόμη ο αριθμός του τραπεζιού ή του σερβιτόρου, αν 
είναι απαραίτητος για οργανωτικούς λόγους, ο αύξων αριθμός του σερβιρίσμα¬ 
τος ή της παραγγελίας (π.χ. τραπέζι 15, σερβίρισμα Ιο, 2ο, 3ο κ.λπ.), καθώς 
και η συνολική αξία των προηγούμενων σερβιρισμάτων (από μυιταφορά). Στην 
τελική απόδειξη (κλείσιμο λογαριασμού), εφόσον η μηχανή έχει τη δυνατότητα 
να εκδίδει αυτή την απόδειξη, αναγράφονται τουλάχιστον ο αριθμιός του τραπε¬ 
ζιού ή του σερβιτόρου, ο αριθμός της απόδειξης που εκδόθηκε για κάθε σερβίρι- 
σμια ή παραγγελία και το συνολικό ποσό του λογαριασμού. Τα ίδια στοιχεία ανα¬ 
γράφονται και στις θεωρημένες διπλότυπες αποδείξεις που εκδίδονται μιε τη 
χρήση Η/Ύ, εκτός από την ένδειξη «ΝΟΜΙΜΗ ΑΠΟΔΕΙΞΗ». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Αύγουστου 1990 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 

-♦- 

Αριθ. Α2/715 (3) 

Εισιτήριες εξετάσεις για την εισαγωγή σπουσταστών στο Α’ έτος των ανώτε¬ 
ρων εκκλησιαστικών σχολών Θεσσαλονίκης και Βελάς Ιωαννίνων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 69 του Ν. 1566/85. 

2. Την αριθ. Α2/253/19.3.90 απόφαση του ΤΠΕΠΘ (ΦΕΚ 248/6.4.90), 
αποφασίζουμε: 

Οι εισιτήριες εξετάσεις για την εισαγωγή σπουδαστών στό Α έτος των Ανώτε¬ 
ρων εκκλησιαστικών σχολών Θεσσαλονίκης και Βελλάς Ιωαννίνων, για το σχο¬ 
λικό έτος 1990-91, θα διεξαχθοϋν από 17 μέχρι 28 Σεπτεμβρίου μαζί με τους 
υποψηφίους σπουδαστές της Ανωτέρας Εκκλησιαστικής σχολής Αθηνών στο 
κτίριο της εν λόγω σχολής στην Κηφισιά. 

Εξεταστική επιτροπή θα είναι η επιτροπή που έχει ορισθεϊ με την αριθ. Α2/ 
464/19.7.90 απόφαση του Υπουργού για τις εισιτήριες εξετάσεις στην Ανω- 
τέρα σχολή Αθηνών. 

Δικαιολσγητικά: 

1) Αίτηση. 

2) Συστατικό γράμμα του οικείου Αρχιερέα, το οποίο θα μαρτυρεί για το 
ήθος, το εκκλησιαστικό φρόνημα και την ιερατική κλίση του υποψηφίου. 

3) Τίτλος σπουδών. 

4) Ιατρική βεβαίωση Α/θμίου υγειονομικής Επιτροπής της έδρας της σχο¬ 
λής (η βεβαίωση χορηγείται σε χρόνο που ρυθμίζεται από την οικεία υπηρεσία 
μετά από συνεννόηση με τη διεύθυνση της σχολής). 

5) Πιστοποιητικό εγγραφής στα μητρώα Δήμου ή Κοινότητας. 

6) Πιστοποιητικό στρατολογικής καταστάσεως. 

7) Έξι (6) φωτογραφίες. 

Η αίτηση και τα δικαιολσγητικά θα υποβληθούν από 10 μέχρι 14 Σεπτεμ¬ 
βρίου στην Ανωτέρα Εκκλησιαστική σχολή Αθηνών. 

Τα εξεταστέα μαθήματα, η ύλη των μαθημάτων και ο τρόπος διεξαγωγής 
των Εξετάσεων καθορίζονται από την αριθ. Α2/464/19.7.1990 απόφαση του 
Υπουργού. 

Η ισχύς της παρούσης απόφασης να αρχίσει από 1.9.1990. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Αυγούστου 1990 

Ο ΥΠΟΥΡΓΟΣ 

ΒΑΣ. ΚΟΝΤΟΓΙΑΝΝΟΠΟΥΛΟΣ 

-φ- 

Αριθ. Ε5/2779 (4) 

Συγκρότηση ειδικού πενταμελούς εκλεκτορικού σώματος. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις: 

α) της παρ. 5 του άρθρου 15.του Ν. 1404/3 (ΦΕΚ 173/83 τ.Α') όπως τρο¬ 
ποποιήθηκε με την Ε5/4509/9.8.85 (ΦΕΚ 492/85 Β') πράξη νομοθετικού 
περιεχομένου που κυρώθηκε με το Ν. 1566/85 (άρθρο 76 παρ. 4). 

β) του άρθρου 25 του Ν. 1824/88 «ρύθμιση θεμάτων των εκπαιδευτικών 
και άλλες διατάξεις (ΦΕΚ 296/84 τ.Α'). 

2) Την Ε5/3451/22.8.86 απόφαση του ΤΠΕΠΘ (ΦΕΚ 682/20.10.86 
Β'). 

3) Την 5/14.3.90 πράξη του συμβολίου της σχολής τεχνολογικών εφαρμο¬ 
γών του ΤΕΙ Πειραιά. 

4) Την απόφαση Η/2871/30.4.90 (ΦΕΚ 296/4.5.90 τ.Β') «ανάθεση αρ¬ 
μοδιοτήτων στους Υφυπουργούς Εθν. Παιδείας Β. Μπεκϊρη και Καλλιόπη 
(Κέλλυ) Μπουρδάρα», αποφασίζουμε: 

Συγκροτούμε ειδικό πενταμελές εκλεκτορικό σώμα, προκειμένου να εκφράσει 
ειδικά αιτιολογημένη πρόταση για αντικατάσταση του μεταπτυχιακού τίτλου 
σπουδών με ανάλογο επαγγελματικό ή επιστημονικό έργο του Γεωργίου Με- 
ταξά, επίκουρου καθηγητή της σχολής Τεχνολογικών Εφαρμογών του ΤΕΙ 
Πειραιά, με το ακόλουθο Ε.Π. της βαθμίδας του καθηγητή, από τους: 

1) Βασιλόπουλο Μάριο ΤΕΙ Πειραιά 

2) Καστρινάκη Αντώνιο ΤΕΙ Πειραιά 


3) Κοφίτσα Ιωάννη ΤΕΙ Πειραιά 

4) Γαλάνη Ιωάννη ΤΕΙ Αθήνας 

5) Μαχρή Γεώργιο ΤΕΙ Αθήνας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Αυγούστου 1990 

Η ΥΦΥΠΟΥΡΓΟΣ 

ΚΑΛΛΙΟΠΗ ΜΠΟΥΡΔΑΡΑ 
-♦- 

Αριθ. Γ2/3028 (5) 

Απολυτήριες εξετάσεις μαθητών ιδιωτικών Λυκείων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 1892/90 (ΦΕΚ 101/τ.Α’/31.7.90 «Για τον εκσυγ¬ 
χρονισμό και την ανάπτυξη και άλλες διατάξεις». 

2. Τις διατάξεις της αριθμ. Η/2871/30.4.90 (ΦΕΚ 296/τ.Β'/4.5.90) 
κοινής απόφασης του Πρωθυπουργού και του Υπουργού Εθνικής Παιδείας και 
θρησκευμάτων, αποφασίζουμε: 

Άρθρο 1 

• Εξεταστικές Επιτροπές 

1. Οι γραπτές απολυτήριες εξετάσεις σε όλα τα μαθήματα στα ιδιωτικά λύ¬ 
κεια διεξάγονται από επιτροπή που αποτελείται από καθηγητές που διδάσκουν 
στο ιδιωτικό λύκειο και από καθηγητές δημοσίων σχολείων. 

2. Με απόφαση του οικείου προϊσταμένου της διεύθυνσης ή του γραφείου Δ.Ε. 
ορίζεται σε κάθε εξεταστική επιτροπή ένας δημόσιος εκπαιδευτικός με βαθμό Α' 
ως πρόεδρος. 

Με την ίδια απόφαση ορίζονται και τα μέλη της επιτροπής από καθηγητές 
του δημοσίου της οικείας ειδικότητας και σε αναλογία ένας εκπαιδευτικός προς 
150 γραπτά δοκίμια κατ’ ανώτατο όριο. Για κάθε τομέα ειδικότητας που λει¬ 
τουργεί σε ιδιωτικό ΤΕΛ, αν δεν υπηρετεί στην περιφέρεια της Διεύθυνσης Δ.Ε. 
εκπαιδευτικός της οικείας ειδικότητας, ορίζεται άλλος συγγενούς ειδικότη¬ 
τας. 

'Οπου δεν υπάρχουν δημόσιοι εκπαιδευτικοί σε μια ειδικότητα ορίζονται ως 
μέλη της επιτροπής μόνιμοι εκπαιδευτικοί από τα Τ.Ε.Ι. ή υπάλληλοι του δημο¬ 
σίου ή ν,π.δ.δ. ή δημόσιων οργανισμών (αντίστοιχης ειδικότητας, που δε δίδοεξοεν 
κατά την τελευταία τριετία σε ιδιωτικό λύκειο, ύστερα από γραπτή συνεννόηση 
του προϊσταμένου διεύθυνσης ή γραφείου Δ.Ε. με τον πρόεδρο του Τ.Ε.Ι. όπου 
ανήκει ο εκπαιδευτικός ή της διεύθυνσης προσωπικού της υπηρεσίας στην οποία 
ανήκει ο υπάλληλος. 

3. Μετά από σχετική πρόταση του διευθυντή του ιδιωτικού λυκείου ο πρόε¬ 
δρος της εξεταστικής επιτροπής, κατά την πρώτη συνεδρίασή της, ορίζει με 
πράξη του τα μέλη της επιτροπής που προέρχονται από τους καθηγητές που δι¬ 
δάσκουν στο ιδιωτικό λύκειο σύμφωνα με την αναλογία που προβλέπεται για 
τους καθηγητές του δημοσίου από την παρ. 2 αυτού του άρθρου. 

4. Οι εκπαιδευτικοί που μετέχουν σε μία επιτροπή, μπορούν να ορίζονται 
μέλη σε περισσότερες από μία επιτροπές και μέχρι τρεις το πολύ μόνο σε περι¬ 
πτώσεις που αιτιολογούνται γραπτώς από τον προϊστάμενο διεύθυνσης ή γρα¬ 
φείου Δ.Ε. Σε περίπτωση όμως που οριστούν σε περισσότερες από μία επιτροπές 
ιδιωτικού λυκείου καταβάλλεται σ’ αυτούς αποζημίωση μόνο για τη μία, εφόσον 
ο συνολικός αριθμός γραπτών που διορθώνουν δεν υπερβαίνει τα 150. Αν ο 
αριθμός των γραπτών υπερβαίνει τα 150, καταβάλλεται σ’ αυτούς αποζημίωση 
για δύο επιτροπές. 

5. Πριν από τη διεξαγωγή των απολυτηρίων εξετάσεων ο πρόεδρος και δύο 
τουλάχιστον μέλη της επιτροπής από καθηγητές του δημοσίου ή υπαλλήλους 
του δημοσίου ή ν,π.δ.δ. ή δημόσιων οργανισμών, διαπιστώνουν αν έχουν κατα¬ 
χωριστεί στα ατομικά δελτία των εξεταζομένων μαθητών οι προφορικοί βαθμοί 
των τριών τριμήνων και δεν επιτρέπει την έναρξη των εξετάσεων, αν δεν προη- 
γηθεί η καταχώριση των βαθμών αυτών. 

6. Κατά τη διεξαγωγή των απολυτήριων εξετάσεων, οι οποίες διενεργούνται 
σύμφωνα με τις διατάξεις που ισχύουν για τις αντίστοιχες εξετάσεις των δημο¬ 
σίων λυκείων, δεν μπορούν να παρευρίσκονται στην αίθουσα των εξετάσεων 
άλλα πρόσωπα, εκτός από τους καθηγητές μέλη της επιτροπής που έχουν ορι¬ 
στεί για την εξέταση του συγκεκριμένου μαθήματος. 

Απαγορεύεται να απασχολείται με τις διεξαγόμενες αυτές εξετάσεις άλλο μέ¬ 
λος της επιτροπής χωρίς ειδική για το σκοπό αυτό έγκριση του προέδρου. 

7. Τα γραπτά δοκίμια των μαθητών σε κάθε μάθημα διορθώνονται και βαθ¬ 
μολογούνται από δύο καθηγητές της επιτροπής που προέρχονται από τη δημό¬ 
σια εκπαίδευση ή το δημόσιο ή ν,π.δ.δ. ή δημόσιους οργανισμούς και από το ιδι¬ 
ωτικό λύκειο της ίδιας ή συγγενούς προς το εξεταζόμενο μάθημα ειδικότητας. 

9. Οι ίδιες εξεταστικές επιτροπές, που συγκροτούνται σύμφωνα με αυτή την 
υπουργική απόφαση εξετάζουν προφορικά τους μαθητές των ιδιωτικών λυκείων 
στις περιπτώσεις εκείνες που προβλέπεται από τις κείμενες διατάξεις προφορική 
εξέταση αντί γραπτής. 

10. Την εποπτεία των γραπτών απολυτηρίων εξετάσεων των μαθητών των 
ιδιωτικών λυκείων έχουν οι προϊστάμενοι διευθύνσεων και γραφείων Δ.Ε. όσον 
αφορά τα ιδιωτικά λύκεια της δικαιοδοσίας τους, οι οποίοι οφείλουν μετά το πέ¬ 
ρας των εξετάσεων αυτών να υποβάλουν σχετική έκθεση στη Διεύθυνση Σπου¬ 
δών Δ.Ε. του ΤΠΕΠΘ. 

11. Για τη διενέργεια επαναληπτικών εξετάσεων των εξεταστικών περιόδων 
Σεπτεμβρίου και Φεβρουάριου ορίζονται, σύμφωνα με τις διατάξεις αυτού του 
άρθρου, επιτροπές με νέα σύνθεση, στις οποίες μπορεί να περιλαμβάνονται και 
μέλη που μετείχαν σε προηγούμενες επιτροπές. 

Οι επιτροπές αυτές εξετάζουν τους μαθητές προφορικά και γραπτά. Ο μέσος 
όρος της προφορικής και γραπτής βαθμολογίας σε κάθε μάθημα που εξάγεται 
σύμφωνα με τις διατάξεις της παραγράφου 1 του επόμενου άρθρου αποτελεί το 
βαθμό επίδοσης του μαθητή στο μάθημα αυτό. 

Άρθρο 2 

Βαθμολόγηση γραπτών δοκιμίων 

1. Τα γραπτά δοκίμια απολυτηρίων εξετάσεων των ιδιωτικών λυκείων φυ¬ 
λάσσονται με ευθύνη του προέδρου της επιτροπής, διορθώνονται και βαθμολο¬ 
γούνται ενώπιον των μελών της που συνεξετάζουν το συγκεκριμένο μάθημα, 
πρώτα από τον καθηγητή του ιδιωτικού σχολείου και αφού καλυφθεί ο βαθμός 
αυτός από τον καθηγητή του δημοσίου ή υπαλλήλου του δημοσίου ή ν.π.δ.δ. ή 
δημόσιων οργανισμών της ίδιας ή συγγενούς προς το εξεταζόμενο μάθημα ειδι¬ 
κότητας. 

Ο μέσος όρος των δύο αυτών βαθμών είναι ο βαθμός του γραπτού δοκιμίου. 
Εάν προκύπτει μεικτός βαθμός, το κλάσμα λογίζεται ως ακέραια μονάδα, εφό¬ 
σον είναι μεγαλύτερο του μισού της ακεραίας μονάδας, αλλιώς παραλεϊπεται. 

Σε περίπτωση που ο βαθμός με τον οποίο βαθμολογείται γραπτό δοκίμιο από 
τον καθηγητή του ιδιωτικού λυκείου διαφέρει από το βαθμό του καθηγητή του 
δημοσίου πέραν από (4) τέσσερις μονάδες, το γραπτό αυτό αναβαθμολογείται 
αυτεπάγγελτα από τις επιτροπές του άρθρου 1 του Π. Δ/τος 123/1987 (ΦΕΚ 
68/Α'). Για την αναβαθμολόγηση τυχόν τέτοιων γραπτών κατά τις επαναλη¬ 
πτικές εξετάσεις του Σεπτεμβρίου συγκροτούνται επιτροπές σύμφωνα με τις δια¬ 
τάξεις της παραγράφου 1 του άρθρου 5 του Π. Δ/τος 123/87. 

2. Ο βαθμός του γραπτού δοκιμίου της απολυτήριου; εξέτασης κάθε μαθήμα¬ 
τος διπλασιάζεται: Το διπλάσιο αυτό προστίθεται στο τριπλάσιο του μέσου όρου 
της προφορικής βαθμολογίου; των τριών τριμήνων του μαθήματος και το άθροι¬ 
σμα που προκύπτει διαιρείται με το πέντε. Το πηλίκον της διαίρεσης κατά την 
έννοια της προηγούμενης παραγράφου, αποτελεί τον τελικό βαθμό της ετήσιου; 
επίδοσης του μαθητή στο συγκεκριμένο μάθημα. 

Άρθρο 3 

Έκδοση. αποτελεσμάτων μαθητών ιδιωτικών λυκείων 

1. Για την έκδοση των αποτελεσμάτων των απολυτήριων εξετάσεων η επι¬ 
τροπή εφαρμόζει τις διατάξεις των δύο προηγούμενων άρθρων και τις ισχύουσες 
διατάξεις περί απολύσεως μαθητών και συντάσσει σχετικό πρακτικό, στο οποίο 
(αναγράφονται με (αλφαβητική σειρά των μαθητών, οι τελικοί βαθμοί της ετή¬ 
σιου; επίδοσης κάθε μαθητή σε όλα τα μαθήματα, καθώς και ο γενικός ετήσιος 
βαθμός απόλυσης αριθμητικούς και ολογράφως. 

Αντίγραφο του προικτικού αυτού εις διπλούν καθώς και αντίγραφο του μη¬ 
τρώου των μαθητών του ιδιωτικού λυκείου, που απολύονται, ενημερωμένο πλή¬ 
ρως υποβάλλονται με φροντίδα του προέδρου της επιτροπής στον οικείο προϊ¬ 
στάμενο της διεύθυνσης ή του γραφείου Δ.Ε όπου και αρχειοθετούνται. Με βάση 
το αρχείο αυτό γίνεται η θεώρηση και επικύρωση των τίτλων απόλυσης των μα¬ 
θητών των αντίστοιχων ιδιωτικών λυκείων. 

Ο πρόεδρος στη στήλη των γενικών παρατηρήσεων του ατομικού δελτίου 
κάθε μαθητή που απολύεται μεταφέρει το γενικό ετήσιο βαθμό απόλυσής του με 
σχετική επικύρωση. 

2. α) Στα απολυτήρια ή πτυχία και αποδεικτικά απολύσεως ή πτυχίου των 
μαθητών που σύμφωνα με τις διατάξεις αυτής της υπουργικής απόφασης κρίνο- 
νται από την εξεταστική επιτροπή άξιοι απόλυσης, (αναγράφεται ο αριθμός της 
απόφασης του προϊσταμένου της διεύθυνσης ή γραφείου Δ.Ε., με την οποία ορί¬ 
στηκε η επιτροπή που έκανε τις εξετάσεις, ο τίτλος του ιδιωτικού λυκείου καθώς 
και τα υπόλοιπα απαραίτητα στοιχεία, σύμφωνα με τις διατάξεις για τους τί¬ 
τλους σπουδών των μαθητών. 

β) Τα απολυτήρια ή πτυχία υπογράφονται από τον πρόεδρο, τα μέλη της εξε¬ 
ταστικής επιτροπής και το διευθυντή του ιδιωτικού σχολείου, με τη φροντίδα του 
οποίου υποβάλλονται γιι. θεώρηση και επικύρωση στον αρμόδιο προϊστάμενο 


της διεύθυνσης ή του γραφείου Δ.Ε. 

3. α) Μετά τη λήξη του έργου των εξεταστικών επιτροπών η έκδοση τίτλων 
σπουδών για τους μαθητές, που υπέστησαν απολυτήρια εξέταση σύμφωνα με τις 
κείμενες διατάξεις, γίνεται από το διευθυντή του ιδιωτικού λυκείου και οι τίτλοι 
ελέγχονται και επικυρώνονται από τον προϊστάμενο της διεύθυνσης ή του γρα¬ 
φείου Δ.Ε. 

β) Στις περιπτώσεις που ιδιωτικά λύκεια έχουν αναστείλει τη λειτουργία τους 
οι τίτλοι των μαθητών που φοίτησαν σ’ αυτά, εκδίδονται από τον αρμόδιο προϊ¬ 
στάμενο διεύθυνσης ή γραφείου Δ.Ε. με βάση τα στοιχεία που τηρούνται σύμ¬ 
φωνα με την παράγρ. 1 αυτου του άρθρου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Αυγούστου 1990 
Ο ΥΦΥΠΟΥΡΓΟΣ 

ΔΙΟΡ ΘΩΣΕΙΣ ΣΦΑΛΜ ΑΤΩΝ 

( 6 ) 

Στη Β3/1571/90 υπουργική απόφαση που δημοσιεύθηκε στο ΦΕΚ 
310/90 (τ. Β') στη σελίδα 4713, σ’ ό,τι αφορά το αρ. 35 σύγγραμμα του Β. 
Καραγιώργου «Η Αγία Ρωμαϊκή Αυτοκρατορία» προστίθεται στη στήλη 
«Σχολή ή τμήμα που διανέμεται* σ’ όλα τα τμήματα της Φιλοσοφικής σχολής 
του Παν. Αθηνών. 

Στη Β3/1872/90 Υπουργική απόφαση του δημοσιεύθηκε στο ΦΕΚ 
328/90 (τ. Β') στη σελίδα 4875 σ’ ό,τι αφορά το 74 σύγγραμμα του Π. Ευθύ- 
μογλου «Α. ΐεπαπαδέα» να προστίθεται στη στήλη «Τμήμα που διανέμεται, 
Τμήμα Οικονομικών Επιστ. Παν. Αθηνών». 

Στη Β3/2527/90 Υπουργική απόφαση που δημοσιεύθηκε στο ΦΕΚ 
412/90 (τ. Β') στη σελίδα 5611 σ’ ό,τι αφορά το σύγγραμμα του Δερβιτσιώτη 
«Διοίκηση Παραγωγής» του εκδότη Σταμούλη διορθώνεται το τμήμα που διανέ¬ 
μεται με το σωστό «Τμήμα Διοικ. Ειχ. Α.Β.Σ. θεσ/νίκης». Στην ίδια απόφαση 
στην ίδια σελίδα σ’ ό,τι αφορά το σύγγραμμα του Π. Ευθύμογλου, θ. Μπένου 
«Μικροοικονομή Ανάλυση» του ίδιου εκδότη διορθώνεται το τμήμα που διανέμε¬ 
ται με το σωστό «Διοικ. Επιχειρ. Α.Β.Σ. θεσ. Στην ίδια σελίδα σ’ ό,τι αφορά το 
σύγραμμα του Α. Γεωργακόπουλου - Λιανού κ. αλλ. «Εισαγωγή στην πολίτική 
Οικονομία» προστίθεται στη στήλη «Τμήμα που διανέμεται», Τμήμα Ηλεκτρο¬ 
λόγων, Πολιτικών Μηχανολόγων και Χημικών Μηχανικών του Παν/μίου Πα¬ 
τριόν». 

Στην ίδια σελίδα σ’ ό,τι αφορά το σύγραμμα του Γ. Αυλωνίτη «Εισαγωγή στο 
βιομηχανικό Μάρκετινγκ» προστίθεται στη στήλη «Τμήμα που διανέμεται», 
«Οργάνωση επιχειρ. και Λογιστικής του Οικονομικού Παν. Αθηνών». 

Στη Β3/1872/90 υπουργική απόφαση που δημοσιεύθηκε στο ΦΕΚ 
328/90 (τ. Β') στη σελίδα 4875 σ’ ό,τι αφορά το αρ. 79 σύγγραμμα του Γ. 
Δράκου «Εισαγωγή στη Δημ. Οικονομική» προστίθεται στη στήλη «Τμήμα που 
διανέμεται», «Τμήμα Οικονομικών της Σχολής Κοινωνικών Επιστημών Πανε¬ 
πιστημίου Κρήτης». 

Στη Β3/882/90 Υπουργική απόφαση που δημοσιεύθηκε στο ΦΕΚ 158/90 
(τ. Β') στη σελίδα 3339, σ’ ό,τι αφορά το 29 σύγγραμμα του Αντ. Κυπριωτάκη 
«Τα ειδικά παιδιά και η αγωγή τους» των εκδόσεων «Ψυχοτεχνική Κ. Παπαγε- 
ωργίου», προστίθεται στη στήλη «Τμήμα που διανέμεται «Τμήμα Παιδ. Δασκά¬ 
λων Παν. Πατρών». 

Στη Β3/2527/90 Υπουργική απόφαση που δημοσιεύθηκε στο ΦΕΚ 
412/90 (τ. Β’) σ’ ό,τι αφορά το σύγραμμα του Ν. Κόνσολα «Περιφερειακή Οικ. 
Πολιτική» εκδόσεων Παπαζήοη Α.Ε.Β.Ε., προστίθεται στη στήλη «Τμήμα που 
διανέμεται» «Τμήμα Οικονομικών Παν. Πατρών». 

Στην ίδια απόφαση, στην ίδια σελίδα, για τον ίδιο εκδότη, ό,τι αφορά το σύγ¬ 
γραμμα του (ί.Ε. ΡβηξίΐΗοη «Μικροοικονομική θεωρία τ. Α'» προστίθεται στη 
στήλη «Τμήμα που διανέμεται, «Τμήμα Οικον. Επιστημών Παν. Πατρών». 

Στη Β3/6482/90 Υπουργική απόφαση που δημοσιεύθηκε στο ΦΕΚ 37/90 
(τ. Β’) στη σελίδα 317, σ’ ό,τι αφορά το 4 σύγγραμμα του 0; ΓΕΚΟϋδΟΝ «Μι¬ 
κροοικονομική θεωρία τ. Β'» «Εκδόσεις Παπαζήοη Α.Ε.Β.Ε.» προστίθεται στη 
στήλη «Τμήμα που διανέμεται» «Τμήμα Οικον. Επιστημών Παν. Πατρών». 

(Από το ΤΠΕΠΘ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




